**K i v o n a t:**

Csongrád Városi Önkormányzat Képviselő-testületének **2022. június 20-án** megtartott **14.** (*rendkívüli*)üléséről készült jegyzőkönyvből.

**130/2022. (VI. 20.) önkormányzati**

**H a t á r o z a t**

Csongrád Városi Önkormányzat Képviselő-testülete a **2022. június 20-ai** ***rendkívüli*** ***ülésének*** napirendjét a következők szerint állapítja meg:

1. Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására.

2. Csongrád Város településrendezési eszközeinek 1 részterületen történő módosításának elfogadása (Mars Magyarország Kisállateledel Gyártó Kft. területét érintő hibajavítás és a szomszédos közterületszabályozás kialakult állapotnak megfelelő pontosítása a 0505/124 és 0517/1 hrsz. alatti telkeket érintően).

**Zárt ülés:**

Z/1. Javaslat Egészségügyi Díj adományozására.

K.m.f.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2022. június 20-án** megtartott **14.** (*rendkívüli*)üléséről készült jegyzőkönyvből.

**131/2022. (VI. 20.) önkormányzati**

Önk/101-12/2022.

**H a t á r o z a t**

Csongrád Városi Önkormányzat Képviselő-testülete 2022. évben **Egészségügyi Díjat** adományoz

**dr. Tóth Mária Emília háziorvos**

**részére**.

Dr. Tóth Mária Emília Csongrádon született, itt végezte el az általános iskolát, a gimnáziumot, itt érettségizett. Már középiskolás évei alatt is tudatosan készült orvosi hivatására.

1970-ben sikeresen felvételizett a Szegedi Orvostudományi Egyetem Általános Orvosi Karára. Az egyetemi tanulmányok mellett és alatt 1972-1976 között a SZOTE Anatómia Szövet- és Fejlődéstani Intézetében demonstrátor, az idegsejtek ingerület átvezetésének kutatásában vett részt.

A Népköztársasági Ösztöndíjjal elvégzett általános orvosi diplomát 1976-ban vette át.

Első munkahelye 1976-tól - 6 éven keresztül – Petőfiszálláson volt. Körzeti orvosként egy kb. 1100 fős vegyes körzetben, mintegy 10.000 hektáros 900 tanyás területen dolgozott.

1982-től a Szentes Kórház II. sz. kihelyezett Belgyógyászati Osztályára került. A szakmai tudása és az itt szerzett tapasztalatai alapján ,1986-ban sikeres Belgyógyászati szakvizsgát tett. Közben a napjait még teljesebbé tette, hogy 10 évig a TBV üzemorvosa volt, emellett az Apponyi utcai és a Bem utcai idősek napközi otthonában is gondozó orvosi feladatokat látott el.

1987-től Csongrád Város VI. sz. felnőtt körzetében lett háziorvos, ahol már 35 éve végzi az igen nagy létszámú, fiatal és idősebb korosztályú betegek lelkiismeretes gyógyítását, 1984-ig a Szarka Ödön Egyesített Egészségügyi Intézet alkalmazottjaként, majd a háziorvosi szakvizsga letétele után, 1994-től vállalkozóként. Háziorvosi munkájában mindig nagy körültekintéssel, empátiával és türelemmel közelít betegeihez a problémájuk megoldása érdekében.

Háziorvosi tevékenysége mellett jelenleg is a Piroskavárosi Idősek Otthonának intézeti orvosa.

20 évig kollegiális orvosként volt felelős a városi központi ügyelet beosztásáért.

A COVID járvány idején is nagy figyelemmel kísérte betegei problémáit, a lehetőségekhez mérten megtalálta a helyes egyensúlyt a telefonos és a személyes találkozáson keresztüli gyógyításhoz. Higgadt magatartásával, megnyugtató szavaival sok embernek segített a nehézségek leküzdésében.

Évtizedeken át tartó sokrétű, lelkiismeretes és emberséges munkája, folyamatos szakmai megújulása alapján vált méltóvá az Egészségügyi Díjra.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2022. június 20-án** megtartott **14.** (*rendkívüli*)üléséről készült jegyzőkönyvből.

**131/2022. (VI. 20.) önkormányzati**

Önk/101-12/2022.

**H a t á r o z a t**

Csongrád Városi Önkormányzat Képviselő-testülete 2022. évben **Egészségügyi Díjat** adományoz

**dr. Somogyiné Gömöry Andrea védőnő**

**részére**

Dr. Somogyiné Gömöry Andrea Csongrádon született, iskoláit is itt végezte.

A csongrádi Batsányi János Gimnáziumban érettségizett, Szegeden tanult tovább, a Szent-Györgyi Albert Orvostudományi Egyetem Főiskolai Karán szerzett védőnői képesítést 1991-ben és kezdett dolgozni Csongrádon a Védőnői Szolgálatnál.

Mivel mindig érdekelték az emberek, mentálhigiénés képzésre jelentkezett, szintén Szegedre. Védőnői munkáját így mentálhigiénés szakemberként is tudja támogatni. Csongrádon él, több, mint 20 éve dolgozik védőnőként. Munkáját először a Bökényben kezdte, majd három gyermeke születése után a város középső területe, a Belváros lett a körzete, valamint a Kozmutza Flóra Óvoda és Általános Iskola iskolavédőnői feladatait látta és látja el.

Munkáját lelkiismeretesen végzi, az általa gondozott családok elfogadják és tisztelik. 2016-tól a Minisztérium által indított Praxisközösség pályázatokban tevékenyen vett részt a várandósok és kisgyermekes szülőknek tartott előadásokban.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2022. június 20-án** megtartott **14.** (*rendkívüli*)üléséről készült jegyzőkönyvből.

**131/2022. (VI. 20.) önkormányzati**

Önk/101-12/2022.

**H a t á r o z a t**

Csongrád Városi Önkormányzat Képviselő-testülete 2022. évben **Egészségügyi Díjat** adományoz

**Győriné dr. Bari Eszter gyermekorvos**

**részére.**

Győriné dr. Bari Eszter gyermekorvosként tevékenykedik, áldozatos és odaadó munkájával sok csongrádi életét könnyítette meg. Az ezt megelőző években Bokroson volt háziorvos, míg előtte a szentesi kórház gyermekosztályán dolgozott.

Gyermekorvosi tevékenységét a nagy szorgalom, magas szakmai színvonal, precizitás és nagyfokú empátia jellemezi. Egyik fő érdeklődési köre a védőoltások területe, ezt jól mutatja, hogy a covid védőoltások beadásában is aktívan részt vett, nem csak a gyermek, de a felnőtt lakosság körében is.

Mindennapi munkája mellett évtizedekig részt vett a városi ügyeletben is, illetve szervezte az „Asztmás táborok” sorát is, ezzel is segítve a súlyos légúti beteg gyermekek rehabilitációját. Számos egészségügyi ismeretterjesztő előadást tartott, növelve a lakosság egészségtudatos magatartását.

Nem csak iskolaorvosként, de a napi rendeléseken is folyamatosan végzi a gyermekek szűrővizsgálatait a legkisebbektől, egészen a kamaszkorig.

Segítőkész, megbízható, szorgalmas egészséges életmódjával példamutató nem csak a betegei, de a kollégái előtt is.

Bedő Tamás sk. Dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2022. június 20-án** megtartott **14.** (*rendkívüli*)üléséről készült jegyzőkönyvből.

**131/2022. (VI. 20.) önkormányzati**

Önk/101-12/2022.

**H a t á r o z a t**

Csongrád Városi Önkormányzat Képviselő-testülete 2022. évben **Egészségügyi Díjat** adományoz

**Vácziné Dr. Kollát Eszter** g**yógyszerész**

**részére.**

Vácziné Dr. Kollát Eszter 1986-ban kitűnő érettségivel végzett Csongrádon, a Batsányi János Gimnáziumban.

1991-ben gyógyszerészi diplomát szerzett Szegeden, a Szent-Györgyi Albert Orvostudományi Egyetem, Gyógyszerésztudományi Karán.

1999-ben Budapesten, a Haynal Imre Egészségtudományi Egyetemen  szakvizsgázott, szakgyógyszerészi képesítést szerzett gyógyszerhatástanból.

Munkahelyei:

1991-1994 Tiszavasvári, Alkaloida Gyógyszergyár

1994-1997  Szentes, Szent Damján Patika

1997. 10. 01 -mostanáig Jakabházy Gyógyszertár, Csongrád

1998.02.01-én kezdte meg működését a bokrosi fiókpatika, azóta minden hétköznap napi 4 órában ott dolgozik, a munkaidő többi részében pedig Csongrádon, az anya-gyógyszertárban lát el gyógyszerészi feladatokat.

1998 óta végzi gyógyszerészi feladatait a bokrosi fiók patikában. Munkája iránti elkötelezettséggel, türelemmel és szeretettel. Mindig pontosan érkezett és érkezik az otthonától több, mint 10 km-re lévő munkahelyére, a Jakabházy Gyógyszertár fiók gyógyszertárába – Bokros városrészbe.

Kimagasló szakmai tudásával, javaslataival, bátorító szavaival, kedves, barátságos egyéniségével segíti a lakosok gyógyulását és az orvosok munkáját. A hiányzó gyógyszereket a következő napra beszerzi. Amennyiben gyógyteákat, vitaminokat keresnek az emberek, mindig készségesen ellátja vele őket.

Az egész település lakóinak megelégedésére lelkiismeretesen, munkája iránti elkötelezettséggel látja el feladatait.

Bedő Tamás sk. Dr. Juhász László sk.

polgármester jegyző

A kivonat hiteléül: